ไทยพบผู้ติดเชื้อโควิดใหม่ 130 ราย ป่วยสะสม 25,241 คน เสียชีวิตเพิ่มอีก 1
"ศบค." รายงานสถานการณ์โควิด-19 ระบบุ ไทยพบผู้ติดเชื้อโควิดใหม่ 130 ราย ดันยอดป่วยสะสมขยับขึ้นเป็น 25,241 คน เสียชีวิตเพิ่มอีก 1
"ศบค." รายงานสถานการณ์โควิด-19 ระบบุ ไทยพบผู้ติดเชื้อโควิดใหม่ 130 ราย ดันยอดป่วยสะสมขยับขึ้นเป็น 25,241 คน เสียชีวิตเพิ่มอีก 1
19 ก.พ. 2564

แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (19 ก.พ.64) ระบุพบผู้ป่วยยืนยันติดเชื้อรายใหม่ 130 ราย เป็นผู้ติดเชื้อในประเทศ 116 ราย มาจากระบบเฝ้าระวังและระบบบริการฯ 61 ราย คัดกรองเชิงรุกในชุมชน 55 ราย และผู้ที่เดินทางมาจากต่างประเทศ เข้าพักในสถานที่กักกันที่รัฐจัดให้ (State Quarantine) 14 ราย
ทั้งนี้ จำนวนผู้ป่วยยืนยันสะสมในประเทศล่าสุดเพิ่มขึ้นเป็น 25,241 ราย แบ่งเป็นผู้ป่วยที่ติดเชื้อภายในประเทศ 22,562 ราย ตรวจคัดกรองเชิงรุก 14,311 ราย และผู้เดินทางมาจากต่างประเทศ 2,679 ราย เข้าสถานที่กักกันที่รัฐจัดให้ 2,069 ราย รักษาหายป่วยเพิ่ม 124 ราย รักษาหายแล้วรวม 24,070 ราย ยังรักษาอยู่ 1,088 ราย
ขณะที่มีรายงานผู้เสียชีวิตเพิ่ม 1 ราย ทำให้ยอดผู้เสียชีวิตสะสมขยับขึ้นเป็น 83 ราย โดยผู้ติดเชื้อโควิด-19 เสียชีวิตเป็นรายที่ 83 คือ นพ.ปัญญา แพทย์มหาสารคาม มีประวัติตรวจผู้ติดเชื้อจากคลัสเตอร์โต๊ะแชร์ มีโรคประจำตัว มะเร็งต่อมลูกหมาก